สวัสดีค้ะ พอดีหนูฝั่งเข็มมาได้ 11เดือนล้ะค้ะ ไม่เป้นมาตั้งแต่มกราคม แล้วยุดีๆ ก้เป้นประจำเดือน3วันแล้วก้หยุดเป้นไป2วันยุดีๆก้มีเลือดเป้นสีคล้ายๆเลือดออกสีดำๆค้ะ มากระปริกระบอย อยากรุ้ว่าปกติรึป่าวค้ะ เครียดมากเลยค้ะกลัวจะเป้นอะไรค้ะ
สวัสดีค่ะ ผลข้างเคียงของยาฝังคุมกำเนิดนั้น อาจทำให้ประจำเดือนขาดหายไป หรือมีเลือดออกแบบกะปริดกะปรอยได้ดังนั้น การที่ไม่มีประจำเดือนมาตั้งแต่ฝังยาคุม แล้วต่อมามีเลือดออกแบบกะปริดกะปรอย ถือว่าเป็นผลข้างเคียงจากยาฝังคุมกำเนิดที่สามารถพบได้ค่ะแนะนำให้สังเกตเลือดที่ออกไปก่อนค่ะ หากเลือดออกไม่บ่อยจนเกินไป และมีปริมาณเพียงเล็กน้อย ไม่มีปวดท้องน้อย ก็ไม่จำเป็นต้องทำอะไร แต่หากยังคงมาเกือบทุกวัน หรือมีปริมาณมาก ไม่มีแนวโน้มลดลง หรือมีปวดท้องน้อย มีตกขาวที่ผิดปกติ ควรไปพบสูติ-นรีแพทย์ เพื่อหาสาเหตุอื่นๆ เช่น มีการติดเชื้อในมดลูก เป็นต้น หากไม่พบสาเหตุอื่นๆ แพทย์อาจจ่ายยาที่ช่วยให้เลือดหยุดไหลหรืออาจพิจารณาถอดยาฝังคุมกำเนิดออก